wickkiey/tamil-wikipedia-markdown huggingface dataset:
# வீதி நாடகம்


உள்ள கடற்கரையில் வீதி நாடகக் கலைஞர்கள் குழு.]]  
சேரியில் ஒரு வீதி நாடகம்]]  
**வீதி நாடகம்** (*Street theatre*) என்பது குறிப்பிட்ட பார்வையாளர்களுக்காக இல்லாமல் வெட்டவெளியில் பொது இடங்களில் நடத்தப்படும் நாடக நிகழ்ச்சியின் ஒரு வடிவமாகும். இவை வணிக வளாகங்கள், வாகன நிறுத்துமிடங்கள், பொழுதுபோக்கு பூங்காக்கள், கல்லூரி அல்லது பல்கலைக்கழக வளாகங்கள் தெரு முக்குகள் உட்பட எங்கும் நடப்பன. இவை குறிப்பாக அதிக எண்ணிக்கையிலான மக்கள் கூடும் பொது இடங்களில் நடத்தப்படுகின்றன.  

வீதி நாடகங்கள் பொதுவாக எளிமையான ஆடைகளும் உபகரணங்களையும் தளவாடங்களாக கொண்டு நடத்தப்படுகின்றன. பெரும்பாலும் நடிகர்களின் இயல்பான குரல் மற்றும் உடல் திறனைப் பொறுத்து ஒலிப்பெருக்கியைப் பயன்படுத்தியோ அல்லது பயன்படுத்தாமலோ நடகம் நடத்தப்படும். கூட்டத்தை ஈர்க்கும் விதமாக நடக நிகழ்ச்சிகள் மிகத்தெளிவாகவும், சத்தமாகவும், புரிவதற்கு எளிமையாகவும் இருப்பதாக இருக்கும்.  

பூங்கா, தோட்டங்கள் போன்றவற்றில் நடத்தப்படும் நாடகங்கள் போன்ற, மிகவும் முறைப்படுத்தபட்ட வெளிப்புற நாடக நிகழ்ச்சிகளிலிருந்து வீதி நாடங்கள் வேறுபடுத்தப்பட்டவை ஆகும். அவை ஒதுக்கலான பகுதியில் (அல்லது கயிறுகளால் தடுக்கபட்ட) தனி இடத்தில், நுழைவுச் சீட்டு பெற்ற பார்வையாளர்களே பார்வையாளர்களைக் கொண்டிருப்பனவாகும்.  

சில சந்தர்ப்பங்களில், வீதி நாடகக் கலைஞர்கள் நிகழ்ச்சி நடத்த உள்ளாட்சி அல்லது மாநில அரசாங்கங்களிடம் உரிமம் அல்லது அனுமதியைப் பெற வேண்டி இருக்கும். பல கலைஞர்கள் சர்வதேச அளவில் சில குறிப்பிடத்தக்க இடங்களுக்குச் செல்கின்றனர்.  

வீதி நாடகம் என்பது தற்போதுள்ள நாடகத்தின் மிகப் பழமையான வடிவமாகும்: பெரும்பாலான பிரதான பொழுதுபோக்கு ஊடகங்கள் சமய உணர்வு நடகங்கள் உள்ளிட்ட பல வடிவங்கள் வீதி நிகழ்ச்சிகளில் இருந்து தோன்றியதாக கருதப்படுகிற்றன. நூறு ஆண்டுகளுக்கு முன்பு, பலவகையான நிகழ்ச்சி, இசை அரங்குகள், ஆடல் பாடல் விரவிய நாடகம் நிகழ்த்தி தங்கள் வாழ்க்கையை நடத்தி வந்த கலைஞர்கள், இப்போது உலகம் முழுவதும் உள்ள பல பிரபலமான வீதி நாடக நிகழ்ச்சிப் பகுதிகளில் தொழில் ரீதியாக நிகழ்ச்சிகளை நடத்துகிறார்கள். வீதி நாடகக் கலைஞர்களாக தங்கள் வாழ்க்கையைத் தொடங்கிய குறிப்பிடத்தக்க கலைஞர்களில் ராபின் வில்லியம்ஸ், டேவிட் போவி, ஜூவல், ஹாரி ஆண்டர்சன் ஆகியோர் அடங்குவர்.  

பாரம்பரிய நாடக அரங்குகளை அணுக முடியாதவர்களுக்கு அதை அணுக வீதி நாடகம் ஒரு வழியாக உள்ளது. வீதி நடகப் பார்வையாளர்கள் என்பவர்கள் பொதுவாகப் பார்க்க விரும்பும் அனைவரும் ஆவார். மேலும் பெரும்பாலான நிகழ்ச்சிகளானது இலவச பொது பொழுதுபோக்காக உள்ளது.  

## வீதி நடகங்களுக்கான நடத்துவதற்கான காரணங்கள்
சமூக செயல்பாட்டில் ஆர்வமுள்ள கலைஞர்கள், பொதுமக்களை நேரடியாக சந்திக்க அல்லது ஈடுபடுத்துவதற்கான ஒரு வழியாக வீதிகளை தங்கள் படைப்புகளை அரங்கேற்றத் தேர்வு செய்பவர்களாக உள்ளனர்.  

சில கலைஞர்கள், பணம் கொடுத்து நாடகம் பார்க்கும் பொதுமக்களை, தாங்கள் தொடர்பு கொள்ள முயற்சிக்கும் பொதுமக்களைப் பிரதிநிதிகள் அல்லர் என்று கருதுகின்றனர். மேலும் 'தெருவில் இருப்பவருக்கு' நிகழ்ச்சி நடத்துவது மிகவும் ஜனநாயக வடிவமாகக் கருதுகின்றனர்.
# எல்2: எம்புரான்



***எல்2: எம்புரான்*** (*L2: Empuraan*), 2025 ஆம் ஆண்டு வெளியான மலையாள மொழி அதிரடித் திரைப்படமாகும். பிரித்விராஜ் சுகுமாரன் இயக்க, முரளி கோபி எழுதிய இத்திரைப்படத்தை, ஆசீர்வாத் சினிமாஸ், ஸ்ரீ கோகுலம் மூவிஸ், லைகா புரொடக்சன்ஸ் ஆகிய நிறுவனங்கள் இணைந்து தயாரித்துள்ளன. இது 2019-ஆம் ஆண்டு வெளிவந்த *லூசிஃபர்* திரைப்படத்தின் இரண்டாம் பாகம் ஆகும். இப்படத்தில் மோகன்லால், பிருத்விராஜ் சுகுமாரன், அபிமன்யு சிங், டோவினோ தாமஸ், மஞ்சு வாரியர், ஆண்ட்ரியா திவதர், ஜெரோம் பிளின், இந்திரஜித் சுகுமாரன், எரிக் எபோனே, சுராஜ் வெஞ்சரமூடு ஆகியோர் நடித்துள்ளனர்.  

## கதை
2002-இல் குஜராத் கலவரத்தின் போது, இளம் சாயித் மசூதின் குடும்பம் இந்துத்துவ தீவிரவாதக் கும்பல் ஒன்றால் கொடூரமாகக் கொல்லப்படுவதை அவன் காண்கிறான். அந்தக் கும்பலை பல்ராஜ் என்பவன் வழிநடத்த, முன்னா என்பவன் உதவி செய்கிறான். சாயித் உயிர் பிழைக்கிறான்.  

முந்தைய பாகத்தின் இறுதியில், ஸ்டீபன் கேரளத்தை விட்டு வெளியேறி சில ஆண்டுகளுக்குப் பிறகு, முதலமைச்சர் ஜத்தின் இராம்தாஸ் ஊழல் குற்றச்சாட்டுகளை எதிர்கொள்கிறார். அவர் திடீரென தனது கட்சியான ஐ.யு.எஃப்-லிருந்து பிரிந்து, ஐ.யு.எஃப் (பி.கே.ஆர்) என்ற புதிய பிரிவை உருவாக்கி, அகண்ட சக்தி மோர்ச்சா (ஏ.எஸ்.எம்) கட்சியுடன் கூட்டணி வைக்கிறார். ஏ.எஸ்.எம்-ன் தலைவர் வேறு யாருமல்ல, பாபா பஜ்ரங்கி என்ற பெயரில் செயல்படும் பல்ராஜ்தான். அவர்கள் கேரள<nowiki/>ாவைத் தங்கள் தன்னலத்திற்காகப் பயன்படுத்தத் திட்டமிடுகின்றனர். இதற்கிடையில், கோவர்தன் என்பவர், அரசியலில் இருந்து ஒதுங்கியிருக்கும் ஜத்தினின் வளர்ப்பு அண்ணன் ஸ்டீபனைத் தேடத் தொடங்குகிறார்.  

பன்னாட்டளவில், ஸ்டீபன் தான் குரேஷி அப்ராம் என்ற பெயரில் இயங்குவது தெரியவருகிறது. ஸ்டீபன், தான் இறந்துபோனதாக ஒரு‌ போலிச் செய்தியைப் பரவவிடுகிறார்.  

ஸ்டீபன் இறந்துவிட்டதாக நம்பப்படும் நிலையில், கேரள அரசியலில் குழப்பம் ஏற்படுகிறது. ஸ்டீபன் இரகசியமாக ஊர் திரும்பி, ஜதினை எதிர்த்து அரசியலில் ஈடுபடும் தன் தங்கை பிரியதர்ஷினியைக் காப்பாற்றுகிறார். அவரை முதலமைச்சர் வேட்பாளராகப் போட்டியிட சம்மதிக்க வைக்கிறார். பின்னர் ஸ்டீபன், ஜத்தினைக் கடத்தி, பிரியா மீதான பொய் வழக்குகளைத் திரும்பப் பெற வைக்கிறார்.  

பிரியா விடுவிக்கப்பட்டதும், ஸ்டீபனும் சாயித்தும், சாயித்தின் குடும்பம் கொல்லப்பட்ட அதே இடத்தில் பல்ராஜையும் முன்னாவையும் கொன்று, சாயித்தின் குடும்பம் கொல்லப்பட்டதற்குப் பழிவாங்குகின்றனர்.  

## நடிகர்கள்

## வரவு
எம்புரான் அதன் தொடக்க நாளில் 22-24 கோடிகளை ஈட்டியது. நான்கு நாட்களில் 200 கோடிகளை ஈட்டியது. தினமணி நாளிதழ் இப்படத்திற்கு விமர்சனம் எழுதும் பொழுது, "இனி மலையாளத்தில் உருவாகும் பெரிய வணிக படங்கள் எம்புரானை முறியடிக்க வேண்டும் என்கிற எல்லையை வைப்பார்கள். கமர்சியல் படமாக இருந்தாலும் அதில் இன்று பேசப்பட வேண்டிய அரசியலைப் பதிவு செய்திருப்பதற்காக படத்தின் கதை, திரைக்கதை எழுத்தாளரான முரளி கோபிக்கு பாராட்டுகள்." என்று எழுதினர்.
# நடபாரி சட்டமன்றத் தொகுதி


**நடபாரி சட்டமன்றத் தொகுதி** (Natabari Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. நடபாரி, கூச் பெகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் . | கட்சி |  |
| --- | --- | --- | --- |
| 1977 | சிவேந்திர நாராயண் சௌத்ரி | இந்தியப் பொதுவுடமைக் கட்சி (மார்க்சிஸ்ட்) |  |
| 1982 |  |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 | சம்சர் அலி |  |  |
| 2006 |  |  |  |
| 2011 | ரவீந்திர நாத் கோசு | அகில இந்திய திரிணாமுல் காங்கிரசு |  |
| 2016 |  |  |  |
| 2021 | மிகிர் கோசுவாமி | பாரதிய ஜனதா கட்சி | } |
## தேர்தல் முடிவுகள்
### 2021
# மேதா சிறீ தாகியா



**மேதா சிறீ தாகியா** (Medha Shri Dahiya) இந்தியாவைச் சேர்ந்த ஒரு பத்திரிகையாளர் ஆவார். உலகளாவிய இலக்கியம், பன்முக கலைகள், மனித அனுபவம், சமூக பிரச்சினைகள், படைப்பு வாழ்க்கை முறை, இந்தி திரைப்படத் துறை மற்றும் தலைமைத்துவம் ஆகியவற்றில் கவனம் செலுத்தி இவர் 15 ஆண்டுகளாக ஊடகத் துறையில் பணியாற்றியுள்ளார்.  

## வாழ்க்கை மற்றும் கல்வி
தாகியா இந்தியாவில் பிறந்து வளர்ந்தார். ஆரம்பத்தில் இலக்கியம் மற்றும் எழுதுவதில் ஆர்வம் கொண்டிருந்தார். பின்னர் பத்திரிகை மற்றும் படைப்புத் துறைகளில் இவரது வாழ்க்கையை வடிவமைத்தது. மோதிலால் நேரு விளையாட்டு பள்ளியில் தாகியா பயின்றார். தில்லி பல்கலைக்கழகத்தின் மிராண்டா அவுசு கல்லூரியில் ஆங்கில இலக்கியத்தில் தனது உயர் கல்வியைத் தொடர்ந்தார். டிசம்பர் 2013 ஆண்டு திசம்பர் மாதத்தில் ஆங்கில இலக்கியத்தில் பல்கலைக்கழக மான்யக் குழுவின் தேதிய தகுதித் தேர்வை எழுதி தேர்ச்சி பெற்றார்.  

2007 ஆம் ஆண்டில், மிராண்டா அவுசு கல்லூரியின் மாணவர் சங்கத்தின் தலைவராக தேர்ந்தெடுக்கப்பட்டார். டி. யு. எசு. யு. என்று பிரபலமாக அழைக்கப்படும் தில்லி பல்கலைக்கழக மாணவர் சங்கத்தின் நிர்வாக கவுன்சிலராகவும் இவர் தேர்ந்தெடுக்கப்பட்டார்.  

## தொழில்
தாகியா மிகப்பெரிய இந்திய ஆங்கில நாளேடான தி டைம்சு ஆஃப் இந்தியா மற்றும் இந்துசுத்தான் டைம்சு ஆகிய பத்திரிகைகளில் பணியாற்றியுள்ளார். தற்போது கட்டணமில்லா சமூக ஊடக பயன்பாடான வைல்டரில் வாடிக்கையாளர் வெற்றியின் இந்தியத் தலைவராகப் பணியாற்றுகிறார். 2020 ஆம் ஆண்டில் ஒரு வலைப்பூத் தளமான ஓசு மீ தலைமை ஆசிரியராக பொறுப்பேற்றார். பின்னர், இவர் எக்சுப்ளர்ச்சரில் உள்ளடக்கம் மற்றும் தகவல்தொடர்பு தலைவராக பணியாற்றினார். எக்சுப்ளர்ச்சர் என்பது சோனு சூட் நிறுவிய ஒரு சமூக ஊடக பயன்பாடு ஆகும். மகிழ்ச்சியின் உணவு என்ற தன்னார்வ தொண்டு நிறுவனத்தின் ஆலோசனைக் குழுவில் உள்ளார்.  

## சர்ச்சை
ஒரு நேர்காணலில், சிகையலங்கார நிபுணர் சப்னா பாவ்னானி கூறியதை தாகியா மேற்கோள் காட்டினார். சல்மான் கான் முட்டாள்தனமான திரைப்படங்களில் குரங்கைப் போல நடனமாடுகிறார். இந்துசுத்தான் டைம்சில் நேர்காணல் வெளிவந்த பிறகு, சப்னா ஆன்லைனில் தாக்கப்பட்டார். பின்னர் மேதா சிறீ உடன் கீச்சு சண்டையில் சப்னா இறங்கினார். தாகியா சொடுக்கிப் போகிற தலைப்பைப் பயன்படுத்தியதாக சப்னா குற்றம் சாட்டினார்.  

டைம்சு ஆஃப் இந்தியாவில் ஒரு கட்டுரையில், இந்திய திரைப்பட நடிகர்கள் சுசுமிதா சென் மற்றும் பிரீத்தி சிந்தா ஆகியோர் தில்லி பல்கலைக்கழகத்தின் திறந்தவெளி கற்றல் பள்ளியில் இளங்கலை பட்டத்திற்கு சேர்ந்துள்ளனர், ஆனால் தங்கள் பட்டப்படிப்பை முடிக்காமல் சேர்க்கையை திரும்பப் பெற்றனர் என்ற செய்தியை தாகியா வெளியிட்டார்.
# துபங்கஞ்ச் சட்டமன்றத் தொகுதி



**துபங்கஞ்ச் சட்டமன்றத் தொகுதி** (Tufanganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. துபங்கஞ்ச், அலிப்பூர்துவார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1952 | சதீந்திர நாத் சிங் சர்கார் | இந்திய தேசிய காங்கிரசு |  |
| 1957 |  |  |  |
| 1962 | சிபன் கிருசுணா தேய் | இந்தியப் பொதுவுடைமைக் கட்சி |  |
| 1967 | சங்கர் சென் இசோர் | இந்திய தேசிய காங்கிரசு |  |
| 1969 | அக்சய் குமார் பர்மன் |  |  |
| 1971 | சிசிர் இசோர் |  |  |
| 1972 |  |  |  |
| 1977 | மணிந்திர நாத் பர்மா | இந்தியப் பொதுவுடமைக் கட்சி (மார்க்சிஸ்ட்) |  |
| 1982 |  |  |  |
| 1987 |  |  |  |
| 1991 | தேபேந்திரநாத் பர்மன் |  |  |
| 1996 | புசுப சந்திர தாசு |  |  |
| 2001 |  |  |  |
| 2006 | அலாகா பர்மன் |  |  |
| 2011 | அர்க்யா ராய் பிரதான் | அகில இந்திய திரிணாமுல் காங்கிரசு |  |
| 2016 | பசல் கரீம் மியா: |  |  |
| 2021 | மாலதி ராவா ராய் | பாரதிய ஜனதா கட்சி | } |
## தேர்தல் முடிவுகள்
### 2021
# அலிபாக்



வின் சமாதி]]  
**அலிபாக்** (*Alibag*), இந்தியாவின் மகாராட்டிரம் மாநிலத்தில் உள்ள ராய்கட் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது தெற்கு மும்பைக்கு தெற்கே 90 கிலோ மீட்டர் தொலைவிலும், புனேவிலிருந்து 143 கிலோ மீட்டர் தொலைவிலும்; கொங்கண் கடற்கரையில் அமைந்துள்ளது. மேலும் இந்நகரம் மும்பை பெருநகரப் பகுதியில் உள்ளது. இந்நகரத்தில் பத்மாட்சி ரேணுகா அம்மன் கோயில் உள்ளது.  

## வரலாறு
மராத்தியப் பேரரசின் கடற்படை தளபதி கனோஜி ஆங்கரேயால் 17ஆம் நூற்றாண்டில் கொங்கண் பிரதேசத்தில், அரபுக் கடற்கரையில் அலிபாக் நகரத்தை நிறுவினார். அலிபாக் நகரத்தைச் சுற்றிய பகுதிகளில் பெனே இசுரேல் யூதர்கள் அதிகம் வாழ்ந்தனர்.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 17 வார்டுகளும், 4,985 குடியிருப்புகளும் கொண்ட அலிபாக் நகரத்தின் மக்கள் தொகை 20,743 ஆகும். அதில் 10,646 ஆண்கள் மற்றும் 10,097 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% வீதம் உள்ளனர். பாலின விகிதம் 1000 ஆண்களுக்கு 948. பெண்கள் வீதம் உள்ளனர். சராசரி எழுத்தறிவு 92.2% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,192 மற்றும் 2,735 வீதம் உள்ளனர். இந்நகரத்தில் இந்து சமயத்தினர் 82.55%, இசுலாமியர் 11.06%, சமணர்கள் 2.42%, பௌத்தர்கள் 3.19%, கிறித்தவர்கள் 0.44% மற்றும் பிற சமயத்தினர் 0.34% வீதம் உள்ளனர்.  
## போக்குவரத்து
### இருப்புப்பாதை
இதனருகே அமைந்த தொடருந்து நிலையம் 28 கிலோ மீட்டர் தொலைவில் உள்ள *பென்* எனும் சிற்றூரில் அமைந்துள்ளது.  

### நெடுஞ்சாலைகள்
தேசிய நெடுஞ்சாலை எண் 166ஏ அலிபாக் நகரம் வழியாகச் செல்கிறது.  
### படகு சேவைகள்
அலிபாக் நகரம் அருகில் உள்ள மந்துவா பகுதியிலிருந்து கடல் வழியாக மும்பையில் உள்ள இந்தியாவின் நுழைவாயில் செல்வதற்குப் படகுகள் உள்ளன.  

## சுற்றுலாத்தலங்கள்
- கொலபா கோட்டை
## தட்ப வெப்பம்
# மனிசா சிங்



**மனிசா சிங்** (*Manisha Singh*)(பிறப்பு 1982) என்பவர் மத்தியப் பிரதேசத்தைச் சேர்ந்த இந்திய அரசியல்வாதி ஆவார். இவர் மத்தியப் பிரதேசச் சட்டமன்ற உறுப்பினராக உள்ளார். பாரதிய ஜனதா கட்சியின் வேட்பாளராக ஜெய்சிங்நகர் சட்டமன்றத் தொகுதி (இது ஷாஹ்டோல் மாவட்டத்தில் உள்ள பழங்குடியினருக்காக ஒதுக்கப்பட்டுள்ளது) பிரதிநிதித்துவப்படுத்துகிறார். 2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
ஜெய்த்பூரில் உள்ள விவசாயக் குடும்பத்தைச் சேர்ந்தவர் சிங். 2007-ஆம் ஆண்டில் மத்தியப் பிரதேசத்தின் ரேவாவில் உள்ள அவதேஷ் பிரதாப் சிங் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். இவரது கணவர் ராஜேந்திர சிங் ஒரு தொழிலதிபர்.  

## அரசியல்
2023 மத்தியப் பிரதேசச் சட்டப்பேரவைத் தேர்தலில் ஜெய்சிங்நகர் சட்டப்பேரவைத் தொகுதியில் பாரதிய ஜனதா கட்சி வேட்பாளராகப் போட்டியிட்டு சிங் வெற்றி பெற்றார். சிங் இந்திய தேசிய காங்கிரசின் நரேந்திர சிங் மரவியை 37,951 வாக்குகள் வித்தியாசத்தில் தோற்கடித்தார்.
# சரளா விசேந்திர இராவத்



**சரளா விசேந்திர இராவத்** (*Sarla Vijendra Rawat*) (பிறப்பு 1 சனவரி 1983) என்பவர் மத்தியப் பிரதேசத்தைச் சேர்ந்த இந்திய அரசியல்வாதி ஆவார். மொரேனா மாவட்டத்தில் உள்ள சபலகர் சட்டமன்றத் தொகுதியிலிருந்து பாரதிய ஜனதா கட்சியினைப் பிரதிநிதித்துவப்படுத்தும் மத்தியப் பிரதேசச் சட்டமன்ற உறுப்பினராக உள்ளார். இவர் 2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
இராவத் தனது பத்தாம் வகுப்பை முடித்துள்ளார். இவர் ஒரு விவசாயக் குடும்பத்தைச் சேர்ந்தவர். இவர் இல்லத்தரசி ஆவார்.  

## அரசியல்
2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் சபலகர் சட்டமன்றத் தொகுதியிலிருந்து இந்திய தேசிய காங்கிரசின் பாஜி நாத் குசுவாவினை 9,305 வாக்குகள் வித்தியாசத்தில் தோற்கடித்து இராவத் வெற்றி பெற்றார்.
# மீரா தீபக் யாதவ்



**மீரா தீபக் யாதவ்** (*Meera Deepak Yadav*) என்பவர் இந்திய அரசியல்வாதியும் மத்தியப் பிரதேச முன்னாள் சட்டமன்ற உறுப்பினரும் ஆவார். இவர் சமாஜ்வாதி கட்சியினைச் சேர்ந்தவர். விவசாயக் குடும்பத்தினைச் சேர்ந்த மீரா, உத்தரப் பிரதேசம் ஜான்சியில் உள்ள புல்லேல்காந்த் சட்டக் கல்லூரியில் இளநிலை சட்டப் படிப்பினை முடித்துள்ளார். இவர் மத்தியப் பிரதேசச் சட்டமன்றத்திற்கு 2008ஆம் ஆண்டு நடைபெற்ற சட்டமன்றத் தேர்தலில் நிவாரி சட்டமன்றத் தொகுதியில் சமாஜ்வாதி கட்சி வேட்பாளராகப் போட்டியிட்டு வெற்றி பெற்று சட்டமன்ற உறுப்பினர் ஆனார் 2023ஆம் ஆண்டு மத்தியப் பிரதேச சட்டமன்றத்திற்கு நடைபெற்ற தேர்தலில் மீரா போட்டியிட்டு தோல்வியடைந்தார்.
# லீனா சஞ்சய் ஜெயின்



**லீனா சஞ்சய் ஜெயின்** (*Leena Sanjay Jain*)(பிறப்பு 22 மே 1972) இந்திய அரசியல்வாதியும் மத்தியப் பிரதேசச் சட்டமன்றத்தின் முன்னாள் உறுப்பினரும், பாரதிய ஜனதா கட்சித் தலைவரும் ஆவார்.  

## வாழ்க்கை
லீனா சஞ்சய் ஜெயின் 1977-ஆம் ஆண்டு மே மாதம் 22 ஆம் தேதி பிறந்தார். இவர் சஞ்சய் ஜெயின் "தப்பு" என்பவரை மணந்தார்.  

## அரசியல்
திருமணத்திற்குப் பிறகு பாரதிய ஜனதா கட்சியில் சேர்ந்தார். பசோடா நகராட்சி மன்றத்தின் முதல் பெண் தலைவர், பசோடா தொகுதியின் முதல் பெண் சட்டமன்ற உறுப்பினர் ஆனார். 2005-ஆம் ஆண்டில் பாரதிய ஜனதா கட்சியிலிருந்து கஞ்ச் பசோடா நகராட்சி மன்றத்தின் தலைவராகத் தேர்ந்தெடுக்கப்பட்டார். 2005 முதல் 2009 வரை நகராட்சி மன்றத்தின் தலைவராக இருந்தார். பின்னர் பாரதிய ஜனதா கட்சியின் மகிளா மோர்ச்சாவின் மாவட்ட துணைத் தலைவராக ஆனார். 2018-ஆம் ஆண்டில் இவர் பசோடா தொகுதியின் சட்டமன்றத் தேர்தலில் போட்டியிட்டு 10,266 வாக்குகள் வித்தியாசத்தில் வெற்றி பெற்றார்.
# குமார்கிராம் சட்டமன்றத் தொகுதி


**குமார்கிராம் சட்டமன்றத் தொகுதி** (Kumargram Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது அலிப்பூர்துவார் மாவட்டத்தில் அமைந்துள்ளது. குமார்கிராம், அலிப்பூர்துவார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1967 | பியுசுகந்தி முகர்ஜி | இந்திய தேசிய காங்கிரசு |  |
| 1969 |  |  |  |
| 1971 |  |  |  |
| 1972 | தேபப்ரதா சட்டர்ஜி |  |  |
| 1977 | சான் அர்தெர் பாக்சிலா | புரட்சிகர சோசலிசக் கட்சி |  |
| 1982 | சுபோத் ஓரான் |  |  |
| 1987 |  |  |  |
| 1991 | சாலிப் டோப்போ |  |  |
| 1996 |  |  |  |
| 2001 | தசரத திர்கி |  |  |
| 2006 |  |  |  |
| 2011 |  |  |  |
| 2014 (இடைத் தேர்தல்) | மனோஜ் குமார் ஓரான் |  |  |
| 2016 | ஜேம்ஸ் குஜூர் | அகில இந்திய திரிணாமுல் காங்கிரசு |  |
| 2021 | மனோஜ் குமார் ஓரான் | பாரதிய ஜனதா கட்சி | } |
## தேர்தல் முடிவுகள்
### 2021
# அம்பிவளி


**அம்பிவளி** (*Ambivali*), இந்தியாவின் மகாராட்டிரம் மாநிலத்தில் உள்ள பால்கர் மாவட்டத்தின் தகானு தாலுகாவில் அமைந்த கிராம ஊராட்சி ஆகும். இக்கிராமத்தில் வாழும் 99.9% மக்கள் பழங்குடிகள் ஆவர்.  

## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 79 குடும்பங்கள் கொண்ட அம்பிவளி கிராமத்தின் மக்கள் தொகை 390 ஆகும். சராசரி எழுத்தறிவு 66.20% வீதம் உள்ளது. இதன் மக்கள் தொகையில் பழங்குடிகள் 389 பேர் உள்ளனர்.
# சரசுவதி கேம்பரம்


**சரசுவதி கேம்பரம்** (*Saraswati Hembram*) ஓர் இந்திய அரசியல்வாதியும் ஒடிசா மேனாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். 1995ஆம் ஆண்டு நடைபெற்ற ஒடிசா சட்டமன்றத் தேர்தலில் குந்தா சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டுத் தேர்ந்தெடுக்கப்பட்டார். இதற்கு முன்னர் 1980ஆம் ஆண்டு நடைபெற்ற ஒடிசா சட்டமன்றத் தேர்தலில் குலியான சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இந்தத் தொகுதி பழங்குடியினருக்காக ஒதுக்கப்பட்டத் தொகுதியாகும். மீண்டும் 1985ஆம் ஆண்டு நடைபெற்ற தேர்தலில் போட்டியிட்டு சட்டமன்ற உறுப்பினர் ஆனார்.
# மனோரமா மொகந்தி


**மனோரமா மொகந்தி** (*Manorama Mohanty*)(பிறப்பு 1980) ஒடிசா சேர்ந்த இந்திய அரசியல்வாதி ஆவார். இவர் கலகண்டி மாவட்டத்தில் உள்ள நர்லா சட்டமன்றத் தொகுதியின் சட்டமன்ற உறுப்பினராக உள்ளார். இவர் பிஜு ஜனதா தளம் கட்சியினைச் சேர்ந்தவர் ஆவார்.  

## ஆரம்பகால வாழ்க்கை மற்றும் கல்வி
மொகந்தி நார்லாவைச் சேர்ந்தவர். இவர் துர்கா பிரசாத் மொகந்தியை மணந்தார். இவர் தனது இடைநிலைத் தேர்வை 2021-ஆம் ஆண்டில் பாட்னா பீகார் திறந்தநிலைப் பள்ளி மற்றும் தேர்வு வாரியத்தில் முடித்தார்.  

## அரசியல்
பிஜு ஜனதா தளம் கட்சியின் சார்பில் 2024ஆம் ஆண்டு ஒடிசா சட்டப்பேரவைத் தேர்தலில் நர்லா சட்டமன்றத் தொகுதியில் வெற்றி பெற்று மொகந்தி தனது அரசியல் அறிமுகமானார். இவர் இந்திய தேசிய காங்கிரசின் பக்த சரண் தாச்ஐ 5,205 வாக்குகள் வித்தியாசத்தில் தோற்கடித்தார்.
# ஒரோஸ்



**ஒரோஸ்** (*Oros*), இந்தியாவின் மகாராட்டிரம் மாநிலத்தில் உள்ள சிந்துதுர்க் மாவட்டத்தின் நிர்வாகத் தலைமையிட நகரம் மற்றும் பேரூராட்சி ஆகும். இந்நகரம் மும்பைக்கு தெற்கே 462.3 கிலோ மீட்டர் தொலைவிலும்; கோவாவுக்கு வடக்கே 135.4 கிலோ மீட்டர் தொலைவிலும் உள்ள இந்நகரம் கொங்கண் பிரதேசத்தில் உள்ளது. இந்நகரத்தில் மராத்திய மொழியுடன் வட்டார மொழியான கொங்கணி மொழியும் பேசப்படுகிறது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 1352 குடியிருப்புகள் கொண்ட ஓரொஸ் பேரூராட்சியின் மொத்த மக்கள் தொகை 5311 ஆகும். அதில் 2685 ஆண்கள் மற்றும் 2626 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9.32% வீதம் உள்ளனர். பாலின விகிதம் 1000 ஆண்களுக்கு 929 பெண்கள் வீதம் உள்ளனர். சராசரி எழுத்தறிவு 92.13% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 669 மற்றும் 161 வீதம் உள்ளனர்.  
## போக்குவரத்து
### சாலைகள்
கொச்சி-மும்பையை இணைக்கும் தேசிய நெடுஞ்சாலை எண் 17 ஒரோஸ் நகரம் வழியாகச் செல்கிறது.  
### இருப்புப்பாதை
ஒரோஸ் அருகே 4 கிலோ மீட்டர் தொலைவில் அமைந்த சிந்துதுர்க் தொடருந்து நிலையம், கொங்கண் இரயில்வே மூலம் ஒரோஸ் நகரத்தை கொச்சி, கோவா, கார்வார், மங்களூர், மும்பை மற்றும் தானே நகரங்களுடன் இணைக்கிறது.
# வாசிம்



**வாசிம்** (*Washim*), இந்தியாவின் மகாராட்டிர மாநிலத்தின் விதர்பா பிரதேசத்தில் உள்ள வாசிம் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாநிலத் தலைநகரான மும்பைக்கு வடகிழக்கே 538.கிலோ மீட்டர் தொலைவிலும்; நாக்பூருக்கு தென்மேற்கே 271.6 கிலோ மீட்டர் தொலைவிலும் சம்பாஜி நகருக்கு வடகிழக்கே 222.6 கிலோ மீட்டர் தொலைவிலும் உள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 27 வார்டுகளும், 15,393 குடியிருப்புகளும் கொண்ட வாசிம் நகரத்தின் மக்கள் தொகை 78,387 ஆகும். அதில் 40,262 ஆண்கள் மற்றும் 38,125 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.50 % வீதம் உள்ளனர். பாலின விகிதம் 1000 ஆண்களுக்கு 947 பெண்கள் வீதம் உள்ளனர். சராசரி எழுத்தறிவு 89.09 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 18.93 % மற்றும் 1.44 % வீதம் உள்ளனர். இந்நகரத்தில் இந்து சமயத்தினர் 63.93%, இசுலாமியர் 21.24%, சமணர்கள் 1.97%, பௌத்தர்கள் 11.70%, கிறித்தவர்கள் 0.81%, சீக்கியர்கள் 0.26% மற்றும் பிற சமயத்தினர் 0.09% வீதம் உள்ளனர்.  

## போக்குவரத்து
### தொடருந்து நிலையம்
நான்டேட் இரயில்வே கோட்டத்தில் அமைந்த வாசிம் தொடருந்து நிலையம் மூன்று நடைமேடைகள் கொண்டது. இந்நிலையத்திலிருந்து இருப்புப்பாதை வழியாக மும்பை, புனே, தானே,நாக்பூர், நாந்தேட், நாசிக், ஐதராபாத், திருப்பதி, போபால், ஆக்ரா,மதுரா, சத்திரபதி சம்பாஜிநகர், இந்தூர், அமிர்தசரஸ், ஜெய்ப்பூர், பெங்களூர் போன்ற நகரங்களுடன் இணைக்கப்படுகிறது  
## தட்ப வெப்பம்
# கால்சினி சட்டமன்றத் தொகுதி

**கால்சினி சட்டமன்றத் தொகுதி (Kalchini Assembly constituency)** என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது அலிப்பூர்துவார் மாவட்டத்தில் அமைந்துள்ளது. கால்சினி, அலிப்பூர்துவார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.  
## சட்டப் பேரவை உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1957 | தேபேந்திரநாத் பிரம்ம மண்டல் | இந்திய தேசிய காங்கிரசு |  |
| 1962 | நானி பட்டாச்சார்யா | புரட்சிகர சோசலிசக் கட்சி |  |
| 1967 | டெனிசு லக்ரா | இந்திய தேசிய காங்கிரசு |  |
| 1969 |  |  |  |
| 1971 |  |  |  |
| 1972 |  |  |  |
| 1977 |  |  |  |
| 1982 | மனோகர் டிர்கி | புரட்சிகர சோசலிசக் கட்சி |  |
| 1987 | குதிராம் பகான் | இந்திய தேசிய காங்கிரசு |  |
| 1991 | மனோகர் டிர்கி | புரட்சிகர சோசலிசக் கட்சி |  |
| 1996 |  |  |  |
| 2001 | பபன் குமார் லக்ரா | இந்திய தேசிய காங்கிரசு |  |
| 2006 | மனோகர் டிர்கி | புரட்சிகர சோசலிசக் கட்சி |  |
| 2009 இடைத் தேர்தல் | வில்சன் சம்பமாரி | சுயேச்சை |  |
| 2011 |  |  |  |
| 2016 | அகில இந்திய திரிணாமுல் காங்கிரசு |  |  |
| 2021 | பிசால் லாமா | பாரதிய ஜனதா கட்சி | } |

## தேர்தல் முடிவுகள்
### 2021
# ஆலிப்பூர்துவார் சட்டமன்றத் தொகுதி


**ஆலிப்பூர்துவார் சட்டமன்றத் தொகுதி** (Alipurduars Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது அலிப்பூர்துவார் மாவட்டத்தில் அமைந்துள்ளது. இது அலிப்பூர்துவார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1951 | பியூசு காந்தி முகர்ஜி | இந்திய தேசிய காங்கிரசு </br > |  |
| 1957 |  |  |  |
| 1962 |  |  |  |
| 1967 | நானி பட்டாச்சார்யா | புரட்சிகர சோசலிசக் கட்சி |  |
| 1969 |  |  |  |
| 1971 | நாராயண் பட்டாச்சார்யா | இந்திய தேசிய காங்கிரசு </br > |  |
| 1972 |  |  |  |
| 1977 | நானி பட்டாச்சார்யா | புரட்சிகர சோசலிசக் கட்சி |  |
| 1982 |  |  |  |
| 1987 |  |  |  |
| 1991 | நிர்மல் தாசு |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | தேபபிரசாத் ராய் | இந்திய தேசிய காங்கிரசு </br > |  |
| 2016 | சவுரவ் சக்ரவர்த்தி | அகில இந்திய திரிணாமுல் காங்கிரசு |  |
| 2021 | சுமன் காஞ்சிலால் | பாரதிய ஜனதா கட்சி</br> | } |

## தேர்தல் முடிவுகள்
### 2021
# பாலாகாட்டா சட்டமன்றத் தொகுதி


**பாலாகாட்டா சட்டமன்றத் தொகுதி** (Falakata Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது அலிப்பூர்துவார் மாவட்டத்தில் அமைந்துள்ளது. பாலாகாட்டா, அலிப்பூர்துவார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1957 | செகதானந்த ராய் | பிரஜா சோசலிச கட்சி |  |
| 1962 | கிராலால் சிங்க | இந்திய தேசிய காங்கிரசு |  |
| 1967 | செகதானந்த ராய் | பிரஜா சோசலிச கட்சி |  |
| 1969 | இந்திய தேசிய காங்கிரசு |  |  |
| 1971 |  |  |  |
| 1972 |  |  |  |
| 1977 | சோகேந்திர நாத் சிங்க ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1982 |  |  |  |
| 1987 |  |  |  |
| 1991 | சோகேந்திர நாத் சிங்க ராய் |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | அனில் அதிகாரி | அகில இந்திய திரிணாமுல் காங்கிரசு |  |
| 2016 |  |  |  |
| 2021 | தீபக் பர்மன் | பாரதிய ஜனதா கட்சி | } |

## தேர்தல் முடிவுகள்
### 2021
# சுஜாதா சாகு (ஒடிசா)



**சுஜாதா சாகு** (*Sujata Sahu*)(பிறப்பு 1972) ஒடிசா சேர்ந்த இந்திய அரசியல்வாதி ஆவார். இவர் ஜஜ்பூர் மாவட்டத்தில் உள்ள ஜஜ்பூர் சட்டமன்றத் தொகுதி சட்டமன்ற உறுப்பினராக உள்ளார். இவர் பிஜு ஜனதா தளம் கட்சியினைப் பிரதிநிதித்துவப்படுத்துகிறார். இவர் 2024 ஒடிசா சட்டமன்ற தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
சாகு ஜாஜ்பூரைச் சேர்ந்தவர். இவரது கணவர் கோவிந்தா சாகு ஒரு விவசாயி. 1983-ஆம் ஆண்டில் ஜஜ்பூர் புவனேசுவர்பூர், சேஷாதேவ் பசந்தி உயர்நிலைப் பள்ளியில் 9-ஆம் வகுப்பை முடித்தார்.
# சுபாசினி ஜென்னா


**சுபாசினி ஜென்னா** (*Subasini Jena*)(பிறப்பு 1967) ஒடிசாவைச் சேர்ந்த ஓர் இந்திய அரசியல்வாதி ஆவார். இவர் பாலசோர் மாவட்டத்தில் உள்ள பசுதா சட்டமன்றத் தொகுதியின் உறுப்பினராக உள்ளார். இவர் பிஜு ஜனதா தளம் கட்சியைப் பிரதிநிதித்துவப்படுத்துகிறார். இவர் 2024ஆம் ஆண்டு நடைபெற்ற ஒடிசா சட்டமன்றத் தேர்தலில் போட்டியிட்டு வெற்றி பெற்றார்.  

## ஆரம்பகால வாழ்க்கை மற்றும் கல்வி
சுபாசினி பசுதாவை சேர்ந்தவர். இவர் தொழிலதிபர் இரவீந்திர குமார் ஜெனா மணந்தார். சொந்தமாக வணிகமும் செய்து வருகிறார். இவர் தனது இடைநிலைக் கல்வியினைக் கலைப் பிரிவில் 1986-ஆம் ஆண்டில் உத்கல் பல்கலைக்கழகத்துடன் இணைக்கப்பட்ட எப். எம். கல்லூரியில் முடித்தார்.  

## அரசியல்
சுபாசினி 2024 ஒடிசா சட்டப்பேரவைத் தேர்தலில் பசுதா சட்டமன்றத் தொகுதியிலிருந்து பிஜு ஜனதா தளக் கட்சி வேட்பாளராகப் போட்டியிட்டு வெற்றி பெற்றார். இந்தியத் தேர்தல் ஆணையத்தில் தாக்கல் செய்யப்பட்ட பிரமாணப் பத்திரத்தின்படி, அதிக அளவு சொத்துக்கள் கொண்ட ஒடிசாவின் முதல் மூன்று சட்டமன்ற உறுப்பினர்களில் இவரும் ஒருவர்.
# கெட்டுபட்டி



**கெட்டுபட்டி** என்பது இந்தியாவில் தமிழ்நாடு மாநிலத்தின் தருமபுரி மாவட்டத்தில் உள்ள ஒரு கிராமமாகும்.  

இது டோக்குபோத்தனஹள்ளி ஊராட்சியின் கீழ் வருகிறது. மேலும், இதன் தெற்குப் பகுதிகள் தோப்பூர் காடுகளால் சூழப்பட்டுள்ளன. இது தருமபுரி தெற்கே 20 கி. மீ. தொலைவில் அமைந்துள்ளது.  

## போக்குவரத்து
### அருகிலுள்ள இரயில் நிலையங்கள்
1. தருமபுரி சந்திப்பு
1. சீவாடி
1. தோப்பூர்.

## அருகிலுள்ள நகரம்
தருமபுரி  

## அருகிலுள்ள சுற்றுலா இடங்கள்
1. ஒகனேக்கல் நீர்வீழ்ச்சி
1. மேட்டூர் அணை
1. அதியமான் அரண்மனை# தீர்த்தமலை கோயில்
1. அனுமந்ததீர்த்தம்
1. சுப்பிரமணிய சிவா நினைவுச்சின்னம்
## கல்வி
### அருகிலுள்ள பள்ளிகள்
1. அரசு உயர்நிலைப்பள்ளி (கெட்டுபட்டி)
1. அரசு மேல்நிலைப்பள்ளி (பாளையம்புத்தூர்)
1. எஸ். வி. ஜி. மெட்ரிக் மேல்நிலைப் பள்ளி
1. ஒற்றுமை மெட்ரிக் மேல்நிலைப் பள்ளி.
# சிமரணி நாயக்


**சிமரணி நாயக்** (*Simarani Nayak*)(பிறப்பு 1964) ஒடிசா சேர்ந்த இந்திய அரசியல்வாதி ஆவார். தேன்கனல் மாவட்டத்தில் உள்ள கிண்டோல் சட்டமன்றத் தொகுதியின் சட்டமன்ற உறுப்பினராக மூன்று முறை உள்ளார். இவர் பாரதிய ஜனதா கட்சி பிரதிநிதித்துவப்படுத்துகிறார். இவர் 2024 ஒடிசா சட்டமன்றத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
நாயக் கிண்டோலைச் சேர்ந்தவர். இவரது மறைந்த கணவர் ஒரு மருத்துவர். இவர் ஒரு இல்லத்தரசியும் சமூக சேவகரும் ஆவார். 1985-ஆம் ஆண்டில் தேன்கனல் அரசு இடைநிலைப் பயிற்சிப் பள்ளியில் 12-ஆம் வகுப்பை முடித்தார். முன்னதாக, இவர் 1982-ஆம் ஆண்டில் ஒடிசாவின் தல்பூர் உயர்நிலைப் பள்ளியில் தனது 11-ஆம் வகுப்பை முடித்தார்.  

## அரசியல்
2024 ஒடிசா சட்டப்பேரவைத் தேர்தலில் பாரதிய ஜனதா கட்சி பிரதிநிதித்துவப்படுத்தும் வகையில் கிண்டோல் சட்டமன்றத் தொகுதியிலிருந்து நாயக் வெற்றி பெற்றார். இவர் 97,795 வாக்குகளைப் பெற்று பிஜு ஜனதா தளத்தின் மகேஷ் சாகுவினை 11,827 வாக்குகள் வித்தியாசத்தில் தோற்கடித்தார். 2024ஆம் ஆண்டு நடைபெற்ற ஒடிசா சட்டமன்றத் தேர்தலில் போட்டியிட் வாய்ப்பு, மறுக்கப்பட்ட பின்னர், சிமரணி பிஜு ஜனதா தளத்தை விட்டு வெளியேறி ஏப்ரல் 2024-இல் பாஜகவில் சேர்ந்தார்.  

2019 ஒடிசா சட்டப்பேரவைத் தேர்தலில் பிஜு ஜனதா தளம் சார்பில் தான் முன்னர் வென்ற தனது இடத்தை இவர் தக்க வைத்துக் கொண்டார், பாரதிய ஜனதா கட்சியின் அசோக் குமார் நாயக்கை 18,905 வாக்குகள் வித்தியாசத்தில் தோற்கடித்தார். இவர் முதன்முதலில் 2014 ஒடிசா சட்டமன்றத் தேர்தலில் பிஜு ஜனதா தளத்தைப் பிரதிநிதித்துவப்படுத்தி கிண்டோல் தொகுதியில் வெற்றி பெற்றார். இவர் பாஜகவின் லட்சுமிதர் பெகாராவை 50,499 என்ற பெரிய வித்தியாசத்தில் தோற்கடித்தார்.
# சஞ்சலி முர்மு



**சஞ்சலி முர்மு** (*Sanjali Murmu*)(பிறப்பு 10 சூன் 1994)  ஒடிசாவைச் சேர்ந்த ஓர் இந்திய அரசியல்வாதி ஆவார். இவர் ஒடிசா சட்டமன்ற உறுப்பினராக உள்ளார். சஞ்சலி முர்மு மயூர்பஞ்ச் மாவட்டத்தில் உள்ள பாங்கிரிபோசி சட்டமன்றத் தொகுதியைப் பிரதிநிதித்துவப்படுத்துகிறார். இவர் பாரதிய ஜனதா கட்சியினைச் சார்ந்தவர். 2024ஆம் ஆண்டு ஒடிசா சட்டமன்றத் தேர்தலில் இவர் வெற்றி பெற்றார்.  

## ஆரம்பகால வாழ்க்கை மற்றும் கல்வி
முர்மு பங்க்ரிபோசியினைச் சேர்ந்தவர். இவரது தந்தை சுகுதா முர்மு ஒரு விவசாயி. இவர் 2017-ஆம் ஆண்டில் புவனேசுவரத்தில் உள்ள வாணி விகாரில் வரலாற்றில் முதுகலைப் பட்டம் பெற்றார். இந்நிறுவனம் உத்கல் பல்கலைக்கழகத்துடன் இணைக்கப்பட்டுள்ளது. இவர் பிஜு ஜனதா தளத்தின் ரஞ்சிதா மராண்டியை 34,476 வாக்குகள் வித்தியாசத்தில் தோற்கடித்தார்.
# கல்வான் போர்



**கல்வான் போர்** (*Battle of Galwan*) 1962ஆம் ஆண்டு சீன-இந்தியப் போரின் போது இலடாக்கின் மேற்குப் பகுதியில் நடைபெற்ற முக்கிய நிகழ்வுகளில் ஒன்றாகும். இலடாக்கில் உள்ள உண்மையான கட்டுப்பாட்டுக் கோடு அருகே அமைந்துள்ள கல்வான் பள்ளத்தாக்கு, இந்தியாவிற்கும் சீனாவிற்கும் மூலோபாய முக்கியத்துவத்தைக் கொண்டிருந்தது. போருக்கு முந்தைய மாதங்களில் பதட்டங்கள் அதிகரித்தன. சீனா சர்ச்சைக்குரிய பிரதேசங்களில் தனது கட்டுப்பாட்டை விரிவுபடுத்த முயன்றது.  

## பின்னணி
இப்பகுதியில் முக்கிய பதவிகளை வகிப்பதற்கான தற்காப்பு மூலோபாயத்தின் ஒரு பகுதியாக இந்திய இராணுவம் கல்வான் பள்ளத்தாக்கில் புறக்காவல் நிலையங்களை நிறுவியது. 1962 ஆம் ஆண்டு சூலை மாதத்தில் சீனப் படைகள் இந்திய துருப்புக்களை தங்கள் நிலைகளிலிருந்து வெளியேற்ற முயன்றபோது இப்பகுதி ஒரு முக்கிய போர் மையமாக மாறியது.  

## போர்.
1962 ஆம் சூலை மாதத்தில், சீன மக்கள் விடுதலை இராணுவம் கல்வான் பள்ளத்தாக்கில் இருந்த இந்திய நிலைகள் மீது தாக்குதலைத் தொடங்கியது. வளங்கள் குறைவாக இருந்தபோதிலும், அதிக உயரத்தில் சண்டையிட்ட போதிலும், இந்தியப் படைகள் சீனாவின் முன்னேற்றத்தை கடுமையாக எதிர்த்தன. கல்வான் பள்ளத்தாக்கின் கடினமான நிலப்பரப்பில் கடுமையான சண்டையாக இந்த போர் குறிக்கப்பட்டது. கடுமையான நிலைமைகள் மற்றும் எதிரிகளின் அதிக எண்ணிக்கையை மீறி இந்திய வீரர்கள் விடாமுயற்சியையும் துணிச்சலையும் வெளிப்படுத்தினர்.  

இந்தியப் படைகளால் பல சீனத் தாக்குதல்களை முறியடிக்க முடிந்தது. சீனப் படைகள் மீது பெரும் உயிரிழப்புகளை ஏற்படுத்தியது. போர் அறிக்கைகளின்படி, இந்திய துருப்புக்கள் தங்கள் நிலைகளை வெற்றிகரமாக பாதுகாத்து, சீனர்கள் பள்ளத்தாக்கிற்குள் மேலும் முன்னேறுவதைத் தடுத்தன. இந்தப் போர் இந்தியாவுக்கு ஒரு தந்திரோபாய வெற்றியாக நினைவுகூரப்படுகிறது, அங்கு இந்திய இராணுவம் பெரும் முரண்பாடுகளை எதிர்கொண்டு நிலத்தை தக்கவைத்துக்கொள்ளும் திறனை நிரூபித்தது.  

## பின் விளைவு
இலடாக்கில் தனது நிலப்பரப்பைப் பாதுகாக்க இந்திய இராணுவத்தின் உறுதியை நிரூபிக்கும் வகையில், சீன-இந்தியப் போரில் கல்வான் போர் ஒரு குறிப்பிடத்தக்க தருணமாக இருந்தது. கல்வான் பள்ளத்தாக்கின் வெற்றிகரமான பாதுகாப்பு, மோதலின் ஆரம்ப கட்டத்தில் இந்த மூலோபாய முக்கியத்துவம் வாய்ந்த பகுதியை சீனாவால் கைப்பற்ற முடியவில்லை என்பதை உறுதி செய்தது.  

போரின் போது மற்ற பகுதிகளில் இந்தியாவுக்கு பரந்த பின்னடைவுகள் இருந்தபோதிலும், கல்வானில் கிடைத்த வெற்றி இந்திய இராணுவத்திற்கு பெருமை சேர்க்கும் அம்சமாக உள்ளது. இந்தப் போர், இந்தியா-சீனா எல்லைப் பிரச்சினைகளில் கல்வான் பள்ளத்தாக்கின் மூலோபாய முக்கியத்தும் ஒரு முன்னறிவிப்பு போல உள்ளது.  

## மரபு
இலடாக்கு பிராந்தியத்தில் சீன-இந்திய உறவுகள் மற்றும் இராணுவ மூலோபாயம் பற்றிய விவாதங்களில் கல்வான் போர் தொடர்ந்து பொருத்தமாக உள்ளது. 1962 ஆம் ஆண்டில் இந்திய வீரர்கள் வெளிப்படுத்திய தைரியமும், பின்னடைவும் தேசிய பெருமையின் அடையாளமாக கொண்டாடப்படுகின்றன. 2020 ஆம் ஆண்டில், கல்வான் பள்ளத்தாக்கு மீண்டும் இந்தியாவிற்கும் சீனாவிற்கும் இடையிலான பதட்டங்களின் தளமாக மாறியது, இது இப்பகுதியின் நீடித்த மூலோபாய முக்கியத்துவத்தை எடுத்துக்காட்டுகிறது.
# மட்டாஞ்சேரி துப்பாக்கிச் சூடு


**மட்டாஞ்சேரி துப்பாக்கிச் சூடு** (*1953 Mattancherry shootout*) இந்தியாவின் கேரள மாநிலம் மட்டாஞ்சேரியில் 1953 ஆம் ஆண்டு செப்டம்பர் மாதம் 15 ஆம் தேதியன்று நிகழ்ந்த ஒரு சம்பவமாகும். மட்டாங்சேரி கலாபம் என்ற பெயராலும் இந்நிகழ்ச்சி அறியப்படுகிறது.  

## பின்னணி
1930 ஆம் ஆண்டு மற்றும் 1960 ஆம் ஆண்டுகளுக்கு இடையில் கொச்சி துறைமுகங்களில் வேலை செய்ய தொழிலாளர்களை ஆட்சேர்ப்பு செய்யும் ஓள் ஆளெடுப்பு முறையாக சப்பா நடைமுறை அமைப்பு இருந்தது. விடியற்காலையில், மக்கள் மூப்பன் என்று அழைக்கப்படும் முதலாளியின் வீட்டைச் சுற்றி கூடுவார்கள். அவர் சாப்பா என்று அழைக்கப்படும் உலோக நாணயங்களை காற்றில் வீசுவார். நாணயம் யாருக்கெல்லாம் கிடைக்கிறதோ அவர்கள் துறைமுகத்தில் ஒரு நாள் வேலை செய்யலாம். இந்த அமைப்பு 1950 மற்றும் 1960 ஆம் ஆண்டுகளில் கடுமையான எதிர்ப்புகளைச் சந்தித்தது. 1953 மட்டாஞ்சேரி துப்பாக்கிச் சூடு போன்ற சம்பவங்கள் நடந்தன. சப்பா அமைப்பை அகற்றக் கோரி துறைமுகத் தொழிலாளர்கள் போராட்டத்தில் ஈடுபட்டனர். காவல்துறையினர் போராட்டக்காரர்களை சுட்டுக் கொன்றனர். மூன்று பேர் உயிரிழந்தனர். பெரிய போராட்டம் செப்டம்பர் 1 அன்று தொடங்கி துப்பாக்கிச் சூட்டில் முடிந்தது.  

## பண்பாட்டில்
2023 ஆம் ஆண்டு வெளியான மலையாளத் திரைப்படமான துறமுகம் இப்போராட்டங்களை அடிப்படையாகக் கொண்டது.
# டோரா காட்


**டோரா காட்** (*Dora Gad*) (பி.1912, இ. 31 டிசம்பர் 2003) ஓர் இஸ்ரேலிய உட்புற வடிவமைப்பாளர் ஆவார். இவரது பணி நவீன இஸ்ரேலியக் கட்டிடக்கலை வளர்ச்சியில் குறிப்பிடத்தக்க தாக்கத்தை ஏற்படுத்தியது.  

## இளமை வாழ்க்கை
டோரா சீகல் (பின்னர் காட்) உருமேனியாவின் காம்புலுங் மால்டோவனெஸ் என்ற ஊரில் பிறந்தார். இவர் தனது தாத்தாவின் வீட்டில் வளர்ந்தார். மேலும் ஹீப்ரு பள்ளியிலும், அரசு நடத்தும் பள்ளியிலும் பயின்றார். 1930 மற்றும் 1934 க்கு இடையில், வியன்னாவிலுள்ள டெக்னிஷ் பல்கலைக்கழகத்தில் படித்து பொறியியல் மற்றும் கட்டடக்கலையில் சான்றிதழ் பெற்றார். 1959 ஆம் ஆண்டில் தொழிதிபரும் இராணுவத் தளபதியுமான எஃப்ரைம் பென்-ஆர்ட்சி என்பவரை மணந்தார்.  

## உட்புற வடிவமைப்புத் தொழில்
கேட் கட்டடக் கலைஞர் ஆஸ்கர் காஃப்மேனின் அலுவலகத்தில் தனது வாழ்க்கையைத் தொடங்கினார். 1938இல் சுயாதீனமாக பணியாற்றத் தொடங்கினார். 1942 ஆம் ஆண்டில் தனது கணவருடன் சேர்ந்து தனியார் அடுக்குமாடி குடியிருப்புகளை வடிவமைக்கத் தொடங்கினார். இரது பாணி இலகுவானதாகவும் நவீனமாகவும் இருந்தது. கேட் தனது வடிவமைப்புகளில் உள்ளூரில் கிடைக்கும் துணிகள், கம்பளி தரைவிரிப்புகள், நெய்த வேலைப்பாடு மற்றும் வைக்கோல் ஆகியவற்றை இணைத்தார். இவரது பாணி அன்றைய பல ஐரோப்பிய கட்டடக் கலைஞர்களிடமிருந்து இவரை வேறுபடுத்தியது.  

1950 களில், இவர்கள் இருவரும் ஏற்கனவே இஸ்ரேலில் முக்கிய உட்புற வடிவமைப்பாளர்களாக இருந்தனர். இவர்கள் பல அரசு கட்டிடங்கள் மற்றும் நிறுவனங்களின் திட்டமிடுதலில் ஈடுபட்டனர்.  

1958இல் எஹெஸ்கெல் காட் இறந்த பிறகு, கேட் தனது அலுவலகத்தில் பணியிலிருந்த ஆரிஹ் நோ என்பவருடன் ஒரு கூட்டணியை நிறுவினார். காட்-நோ நிறுவனம் அரசாங்க திட்டங்களில் தொடர்ந்து பணியாற்றி வந்தது, 1965 ஆம் ஆண்டில், இஸ்ரேல் அருங்காட்சியகத்தின் வடிவமைப்பிற்காகவும், கட்டடக் கலைஞர் அல் மான்ஸ்ஃபீல்டுடன் இணைந்து, 1966 ஆம் ஆண்டில்,இஸ்ரேலின் நெசெட் கட்டடத்தின் உட்புற வடிவமைப்பிற்காக அவர்கள் பொறுப்பேற்றனர்.  

காட்-நோ நிறுவனம் 1976 வரை செயல்பட்டது. 2003 இல் இவர் இறக்கும் வரை பொது மற்றும் தனியார் துறைகளில் பணியாற்றினார்.  

## விருதுகளும் அங்கீகாரமும்

- 1966 ஆம் ஆண்டில், கேட் கட்டிடக்கலையில் இஸ்ரேல் பரிசை வென்றார்.
- 1966 ஆம் ஆண்டில், மாடுலர் கான்கிரீட் அலகுகளின் திட்டத்திற்காக டோமஸ் பத்திரிகையின் ரெகுலோ டி 'ஓரோ வடிவமைப்பு பரிசைப் பெற்றார்.
# மாதாரிகாட் சட்டமன்றத் தொகுதி


**மாதாரிகாட் சட்டமன்றத் தொகுதி** (Madarihat Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது அலிப்பூர்துவார் மாவட்டத்தில் அமைந்துள்ளது. மாதாரிகாட், அலிப்பூர்துவார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பழங்குடியின வேட்பாளர்களுக்காக ஒதுக்கப்பட்ட தொகுதியாகும்.  
## இடைத் தேர்தல்
### 2024
# சிங்கெனைட்டு



**சிங்கெனைட்டு** (*Syngenite*) என்பது K<sub>2</sub>Ca(SO<sub>4</sub>)<sub>2</sub>•H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அசாதாரண பொட்டாசியம் கால்சியம் சல்பேட்டு கனிமமான இது பட்டகமாகவும் ஒற்றைச்சரிவச்சு படிகங்களாகவும், படிந்த ஏடுகளாகவும் உருவாகிறது.  

பன்னாட்டு கனிமவியல் சங்கம் சிங்கெனைட்டு கனிமத்தை Sgnஎன்ற குறியீட்டால் அடையாளப்படுத்துகிறது.  

## கண்டுபிடிப்பு
உக்ரைனின் இவானோவோ- பிராங்கோவ்சுக்கு நிர்வாகப் பகுதியில் கலுசா உப்புப் படிவில் உள்ள ஆலைட்டில் ஒரு மருந்துப் பொருளாகக் காணப்பட்டதற்காக இக்கனிமம் முதன்முதலில் 1872 ஆம் ஆண்டில் விவரிக்கப்பட்டது. பாலி ஆலைட்டுடன் அதன் வேதியியல் ஒற்றுமை காரணமாக கிரேக்கத் தொடர்புடைய இந்தப் பெயர் சூட்டப்பட்டது.  

## தோற்றம்
கடல் ஆவியாக்கி படிவுகளில் சின்கெனைட்டு ஒரு படிவுமாற்றக் கட்டமாகத் தோன்றுகிறது. எரிமலை பதங்கமாதல் வடிவமாகவும், புவிவெப்ப வயல்களிலும், வௌவால் மற்றும் கடற் பறவைகளின் குகைகளிலும், விளிம்பு நிரப்பியாக உருவாகிறது. உப்புப் படிவுகளில் ஆலைட்டு மற்றும் ஆர்கனைட்டுடன் இணைந்து தோன்றுகிறது. மேலும் குகை சூழல்களில் பைபாசுபாமைட்டு, ஆப்திடலைட்டு, மோனடைட்டு, விட்லாக்கைட்டு, யூரிசைட்டு, பிரசைட்டு மற்றும் ஜிப்சம் ஆகியவற்றுடன் சேர்ந்து காணப்படுகிறது.  

ஒப்பீட்டளவில் அதிக அளவு பொட்டாசியத்தைக் கொண்டுள்ள கடினப்படுத்தப்பட்ட சிமெண்டிலும் காணப்படுகிறது.  

## தயாரிப்பு
ஜிப்சத்தின் மீது பொட்டாசியம் சல்பேட்டு கரைசலைச் செலுத்துவதன் மூலம் சிங்கெனைட்டு கனிமத்தை செயற்கையாக உற்பத்தி செய்யலாம்
# தர்பங்கா சட்டமன்றத் தொகுதி


**தர்பங்கா சட்டமன்றத் தொகுதி** (*Darbhanga Assembly constituency*) என்பது இந்திய மாநிலமான பீகாரில் உள்ள தர்பங்கா மாவட்டத்தில் உள்ள ஒரு சட்டமன்றத் தொகுதியாகும்.  

## கண்ணோட்டம்
நாடாளுமன்ற, சட்டமன்றத் தொகுதிகளின் எல்லை நிர்ணய ஆணை 2008 இன் படி, எண் 83 தர்பங்கா சட்டமன்றத் தொகுதி பின்வரும் பகுதிகளைக் கொண்டுள்ளது. தர்பங்கா நகராட்சிக் கழகம்; கபீர் சக், கான்சி, ராணிபூர், சாரா மஹாமத், ஷிஷோ கிழக்கு, ஷிஷோபூர் மேற்கு, பசுதோபூர், சஹ்பாஜ்பூர், தர்பங்கா சமூக மேம்பாட்டுத் தொகுதியின் கிராம பஞ்சாயத்துகள் ஆகியவை இத்தொகுதியில் உள்ளடங்கும்.  

தர்பங்கா சட்டமன்றத் தொகுதி தர்பங்கா மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| 1952 | சயீதுல் ஆக்கர் |
| --- | --- |
| 1967 | ஆர். பி. சின்கா |
| 1969 | இராம் வலாஸ் ஜலான் |
| 1972 | சுரேந்திர ஜா சுமன் |
| 1977 | சிவ் நாத் வர்மா |
| 1980 | அப்துல் சமி நத்வி |
| 1985 | அஸ்ஃபக் அன்சாரி |
| 1990 | காமேஸ்வர் பூர்வே |
| 1995 | சிவ் நாத் வர்மா |
| 2000 | சுல்தான் அகமது |
| 2005 | சஞ்சய் சரோவ்கி |
| 2005 |  |
| 2010 |  |
| 2015 |  |
| 2020 | } |
# அப்துல் வகாப்பு



**அப்துல் வகாப்பு** (*Abdul Wahab*) என்பவர் முகலாய வரலாற்றாசிரியரும் முகலாய பேரரசர் சகாங்கீரின் நெருங்கிய தோழரும் ஆவார். இவர் தான்ப் படைத்த இன்டிகாப்-இ-சகாங்கீர் சாகிக்காக பெயர் பெற்றார்.  

## படைப்புகள்.
முகலாயப் பேரரசர் சகாங்கீரின் ஆட்சியைப் பற்றிய தகவல்களை உள்ளடக்கிய இன்டிகாப்-இ-சகாங்கீர் சாகியை அப்துல் வகாப்பு உருவாக்கினார். சகாங்கீரின் ஆட்சியைப் பற்றிய தகவல்கள் கோமென்சால் மதிப்புமிக்கவை என்று விவரிக்கப்படுகின்றன. இருப்பினும், இன்டிகாப்-இ-சகாங்கீர் சாகி இப்பொழுது கிடைக்கவில்லை. ஆனால் என்றி மியர்சு எலியட்டு தனது தி இசுட்டரி ஆஃப் இந்தியா, ஆசு டோல்ட் பை இட்சு ஓன் இசுட்டாரியன்சு என்ற புத்தகத்தில் இதன் சில படைப்புகளைப் பிரித்தெடுத்துள்ளார்.  

இந்தப் படைப்பு பல புத்தகங்களில் மேற்கோள் காட்டப்பட்டுள்ளது, மேத்தா இதை புத்திசாலித்தனமாக விவரித்து, சகாங்கிரின் வாழ்க்கையைப் பற்றிய முக்கிய நுண்ணறிவை வழங்குகிறார். இது பொதுத் தொண்டு நடவடிக்கைகள் மற்றும் குசுராவ் மிர்சா மீது நடத்தப்பட்ட தண்டனைகளை விவரிக்கிறது. இந்த படைப்பு மகாபாத்து கானின் கிளர்ச்சி பற்றிய முக்கிய விவரங்களையும் வழங்குகிறது.  

பல நவீன இரண்டாம் நிலை ஆதாரங்கள் இதன் நம்பகமான சமகால கணக்குகள் காரணமாக தேர்ந்தெடுக்கப்பட்ட நூலியல் ஒரு பகுதியாக மேற்கோள் காட்டுகின்றன.  

## மரணம்.
அப்துல் வகாப்பு 1622 அல்லது 1623 இல் இறந்தார்.
# கரிக்கையூர் பாறை ஓவியங்கள்


**கரிக்கையூர் பாறை ஓவியங்கள்** (*Karikkaiyoor Rock Paintings*) என்பது தமிழ்நாட்டின் நீலகிரி மாவட்டம், கோத்தகிரி வட்டத்திலுள்ள கரிக்கையூரில் காணப்படும் மிகப்பழமையான பாறை ஓவியங்களில் ஒன்றாகும். இந்த ஓவியங்கள் ஆய்வாளர்கள் மற்றும் தொல்பொருள் ஆராய்ச்சியாளர்களால் சுமார் 5000 ஆண்டுகள் பழமையானவை எனக் கருதப்படுகின்றன.  

இந்த பாறை ஓவியங்கள் முதன்முதலில் பழங்குடி மக்களால் கண்டுபிடிக்கப்பட்டு, பின்னர் தொல்பொருள் ஆய்வாளர்களால் ஆராயப்பட்டது. ஓவியங்களின் பாணி, வடிவம் மற்றும் உள்கட்டமைப்பை ஆய்வு செய்த பிறகு, இது மக்கள்தொகை வளர்ச்சியின் தொடக்கக்காலத்தைச் சார்ந்ததாக இருக்கலாம் எனக் கருதப்படுகிறது.  

## ஓவியங்களின் சிறப்பம்சங்கள்
கரிக்கையூர் பாறை ஓவியங்களில் மனித உருவங்கள், விலங்குகள், யுத்தக் காட்சிகள், மற்றும் வாழ்க்கை முறையை பிரதிபலிக்கும் காட்சிகள் காணப்படுகின்றன. இவ்வோவியங்கள் பெரும்பாறைகளில்  இயற்கை  வண்ணங்களைக் கொண்டு வரையப்பட்டுள்ளன. கரிக்கையூரில் கண்டுபிடிக்கப்பட்ட ஓவியங்கள், இந்தியாவின் பிற பகுதிகளில் காணப்படும் பழமையான ஓவியங்களுடன் ஒப்பிடுகையில் தனித்துவமானதாக இருக்கின்றன. பண்பாட்டியல் மற்றும் தொல்பொருள் முக்கியத்துவம்  

இந்த ஓவியங்கள் தமிழ்நாட்டின் பண்டைய மனித வாழ்வு, அவர்களின் சமூகவியல் கட்டமைப்பு, வேட்டையாடும் முறைகள், மற்றும் கடவுள்  வழிபாடு போன்ற அம்சங்களை வெளிப்படுத்துகின்றன. ஆய்வாளர்கள் இதை பழைய கற்காலம் (மெசோ  லித்திக்) மற்றும் **புதிய** (நீயோலித்திக்) கற்காலத்துக்குரியதாக வகைப்படுத்துகின்றனர். கரிக்கையூர் பாறை ஓவியங்கள் தமிழக வரலாற்றிலும், தொல்பொருள் ஆய்விலும் முக்கியமான இடத்தைப் பெறுகின்றது.
# துப்குரி சட்டமன்றத் தொகுதி



**துப்குரி சட்டமன்றத் தொகுதி** (Dhupguri Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது.துப்குரி, ஜல்பைகுரிமக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1951 | ரவீந்திரநாத் சிக்தர் | இந்திய தேசிய காங்கிரசு |
| 1957 | தொகுதி இல்லை |  |
| 1962 |  |  |
| 1967 | அனில் குஹா நியோகி | Samyukta Socialist Party |
| 1969 |  |  |
| 1971 | பவானி பால் | இந்திய தேசிய காங்கிரசு |
| 1972 |  |  |
| 1977 | பனமாலி ராய் | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |
| 1987 |  |  |
| 1991 |  |  |
| 1996 |  |  |
| 2001 | லட்சுமி காந்தா ராய் |  |
| 2006 |  |  |
| 2011 | மம்தா ராய் |  |
| 2016 | மிதாலி ராய் | அகில இந்திய திரிணாமுல் காங்கிரசு |
| 2021 | பிசுணு படா ராய் | பாரதிய ஜனதா கட்சி |
| 2023 - Bye Election | நிர்மல் சந்திர ராய் | அகில இந்திய திரிணாமுல் காங்கிரசு |
## இடைத் தேர்தல்
### 2023
# சுதன்சூபாலா அசுரா



**சுதன்ஷுபாலா ஹஸ்ரா**, ஓர் இந்திய வழக்கறிஞர், இவர் இந்தியப் பெண்கள் வழக்கறிஞர்களாகப் பதிவு செய்யப்படுவதை தடுக்கும் வகையில் இருந்த ஓர் குறிப்பிடத்தக்க வழக்கை எதிர்த்துப் போராடினார் மற்றும் இந்தியப் பெண்கள் வழக்கறிஞர்களாகப் பதிவு செய்யப்படுவதை ஊக்குவிக்கப் பிரச்சாரம் செய்தார். இவர் வழக்கறிஞர், அரசியல்வாதி மற்றும் இந்தியச் சுதந்திரப் போராட்டத் தலைவரான மதுசூதன் தாஸின் வளர்ப்பு மகளும், புகழ்பெற்ற கல்வியாளரும், அரசியல்வாதியுமான சைலாபாலா தாஸின் சகோதரியும் ஆவார்.  

## வாழ்க்கை
சுதன்ஷுபாலா ஹஸ்ராவின் பெற்றோர் வங்காள கிறிஸ்தவர்கள் ஆவர். இவரது தந்தை அம்பிகா சரண் ஹஸ்ரா, வழக்கறிஞர், அரசியல்வாதி மற்றும் இந்தியச் சுதந்திரப் போராட்டத் தலைவரான மதுசூதன் தாஸின் நண்பர் ஆவார். ஹஸ்ராவின் மகள்களான சுதன்ஷுபாலா மற்றும் சைலாபாலா ஆகியோரை ஹஸ்ரா இறப்பிற்கு பின் தாஸ் தத்தெடுத்துக் கொண்டார்.  

## தொழில்
ஹஸ்ரா ஆரம்பத்தில் ஓர் ஆசிரியராக தனது வாழ்க்கையைத் தொடங்கினார், கட்டாக்<nowiki/>கில் உள்ள ராவென்ஷா பெண்கள் பள்ளியில் தலைமை ஆசிரியராகப் பணியாற்றினார், அதே நேரத்தில் சட்டப் பட்டம் பெற மாலை வகுப்புகளில் கலந்து கொண்டார். 1917 ஆம் ஆண்டில், கல்கத்தா பல்கலைக்கழகத்தில் இளங்கலை சட்டத் தேர்வு எழுத இவர் விண்ணப்பித்திருந்தார், இதற்கு முன் ரெஜினா குஹா மற்றும் ஹன்னா சென் ஆகியோரை தேர்வு எழுதவும், சட்டத்தில் இளங்கலைப் பட்டம் பெறவும் அனுமதித்திருந்தது. இவர் கல்கத்தாவில் படிக்காததால் தேர்வு எழுத அனுமதிக்கப்படவில்லை, மேலும் அவரது விண்ணப்பம் பாட்னா பல்கலைக்கழகத்திற்கு மாற்றப்பட்டது, அங்கும் அவர் தேர்வு எழுத அனுமதி மறுக்கப்பட்டது. 1919 ஆம் ஆண்டில், இவர் இறுதியில் கல்கத்தா பல்கலைக்கழகத்தில் தேர்வுகள் எழுத அனுமதிக்கப்பட்டார், மேலும் இவர் 1920 இல் தகுதி பெற்றார்.  

ஹஸ்ராவின் சகோதரி மற்றும் தந்தை சைலாபாலா தாஸ் மற்றும் மதுசூதன் தாஸ் மற்றும் வழக்கறிஞரும், எழுத்தாளருமான ஹரி சிங் கவுர் ஆகியோர் பெண்கள் வழக்கறிஞர்களாகச் சேர அனுமதிக்கும் பிரச்சாரத்தைத் தொடங்க இவருக்கு உதவினர், இது பிரீவி கவுன்சிலில் போடப்பட்ட ஓர் வெற்றிகரமான மனுவுடன் தொடங்கியது. 1923 ஆம் ஆண்டில், சட்ட பயிற்சியாளர்கள் (பெண்கள்) சட்டம் நிறைவேற்றப்பட்டது மற்றும் ஹஸ்ரா பாட்னாவில் ஓர் வழக்கறிஞராகப் பதிவு செய்துக்கொண்டார்.  

## கூடுதல் வாசிப்பு

- *ரீ மிஸ் சுதன்சு பாலா ஹஸ்ரா*, 64 இந்திய வழக்குகள் 636 (1921)
# இந்தியாவின் நிர்வாக அலகுகள்



**இந்தியாவின் நிர்வாக அலகுகள்** (*Administrative divisions of India*), இந்திய அரசியலமைப்புச் சட்டத்தின் கீழ் இந்தியாவை நிர்வகிக்க 4 அடுக்கு கொண்ட நிர்வாக அலகுகள் உள்ளது. அவைகள்:  
1. இந்திய அரசு - இந்தியா முழுமைக்குமானது
1. மாநில அரசுகள் மற்றும் ஒன்றியப் பகுதிகளின் அரசுகள்
1. வருவாய் கோட்டம்
1. மாவட்டங்கள் அளவில் மாவட்ட ஆட்சித் தலைவர்கள் (இஆப & தாலுகா அளவில் வருவாய் வட்டாச்சியர்
1. குறுவட்டம்
1. வருவாய் கிராமம்
1. மாநகராட்சிகள்
1. நகராட்சிகள்
1. பேரூராட்சிகள்
1. ஊராட்சி ஒன்றியங்கள்
1. கிராம ஊராட்சிகள்

இந்தியா முழுமைக்கும் நிர்வகிக்க இந்திய அரசும், மாநில & ஒன்றியப் பகுதிகளை நிர்வகிக்க மாநில மற்றும் ஒன்றியப் பகுதி அரசுகளும், மாவட்டங்களை நிர்வகிக்க இஆப தரத்தில் உள்ள மாவட்ட ஆட்சித் தலைவர்களும், உள்ளாட்சி அமைப்புகளை நிர்வகிக்க மாநகராட்சி, நகராட்சி, பேரூராட்சி தலைவர்கள் தலைமையில் குழுக்களும், ஊராட்சிப் பகுதிகளை நிர்வகிக்க மாவட்ட ஊராட்சித் தலைவர்கள், ஊராட்சி ஒன்றியத் தலைவர்கள் மற்றும் கிராம ஊராட்சி தலைவர்கள் தலைமையில் குழுக்கள் உள்ளது.  

ஆந்திரம் மற்றும் தெலங்கானா மாநிலஙகளில் வருவாய் வட்டங்களுக்கு மாற்றாக மண்டல்கள் எனும் நிர்வாக அலகுகள் உள்ளது.  

## தன்னாட்சி நிர்வாகப் பகுதிகள்

இந்தியாவின் மலைப்பகுதிகளில் வாழும் பழங்குடிகள் நிறைந்த வடகிழக்கு இந்தியா மற்றும் லடாக் போன்ற பகுதிகளின் மலை மாவட்டங்களை நிர்வகிக்க மலைவாழ் பழங்குடி மக்களைக் கொண்ட தன்னாட்சி நிர்வாகக் குழுக்கள் செயல்படுகிறது.  
## இந்தியாவின் புவியியல் பகுதிகள்
- வட இந்தியா
- மேற்கு இந்தியா
- மத்திய இந்தியா
- கிழக்கு இந்தியா
- வடகிழக்கு இந்தியா
- தென்னிந்தியா

## இந்தியாவின் வரலாற்றுப் பகுதிகள்
- பூர்வாஞ்சல்
- தோவாப்
- அவத்
- பகேல்கண்ட்
- ரோகில்கண்ட்
- சம்பல் பிரதேசம்
- விந்தியப் பிரதேசம்
- தக்காணப் பிரதேசம்
- மால்வா, மத்தியப் பிரதேசம்
- மால்வா (பஞ்சாப்)
- செகாவதி பிரதேசம்
- மேவார் பிரதேசம்
- மார்வார் பிரதேசம்
- சௌராஷ்டிரம்
- விதர்பா
- மராத்வாடா
- காந்தேஷ் பிரதேசம்
- கொங்கணம்
- சோட்டா நாக்பூர் மேட்டுநிலம்
# மைனாகுறி சட்டமன்றத் தொகுதி



**மைனாகுறி சட்டமன்றத் தொகுதி** (Maynaguri Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. மைனாகுறி, ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1951 | சுரேந்திர நாத் ராய் | rowspan=3 | இந்திய தேசிய காங்கிரசு |
| 1957 | செய்னேசுவர் ராய் |  |  |
| 1962 | காமினி மோகன் ராய் |  |  |
| 1967 | செய்னேசுவர் ராய் | rowspan=2 | பெங்கால் காங்கிரசு |
| 1969 |  |  |  |
| 1971 | பிஜய் கிருசுண மொகந்தி | இந்திய தேசிய காங்கிரசு |  |
| 1972 |  |  |  |
| 1977 | தாரெக் பந்து ராய் | புரட்சிகர சோசலிசக் கட்சி |  |
| 1982 |  |  |  |
| 1987 |  |  |  |
| 1991 | நித்யானந்த அதிகாரி |  |  |
| 1996 | பச்சமோகன் ராய் |  |  |
| 2001 |  |  |  |
| 2006 |  |  |  |
| 2011 | அனந்த தேப் அதிகாரி |  |  |
| 2014 (இடைத் தேர்தல்) | அகில இந்திய திரிணாமுல் காங்கிரசு |  |  |
| 2016 |  |  |  |
| 2021 | கௌசிக் ராய் | பாரதிய ஜனதா கட்சி |  |

## தேர்தல் முடிவுகள்
### 2021
# புரோக்கைட்டு



**புரோக்கைட்டு** (*Brockite*) என்பது (Ca,Th,Ce)PO<sub>4</sub>·H<sub>2</sub>Oஎன்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நாற்தொகுதி மைய இடக்குழுவில் 180 அல்லது அதன் ஆடியெதிர் உரு 181 இல் உள்ள அறுகோண அமைப்பில் புரோக்கைட்டு படிகமாகிறது. கனிமம் பொதுவாக துகள்கள் முதல் பெரியது வரை இருக்கும். அரிதாகவே குட்டையான படிகங்கள் மட்டுமே காணப்படுகின்றன. தோரியம் உள்ளடக்கம் காரணமாக இது கதிரியக்கத்தன்மை கொண்டது.  

பன்னாட்டு கனிமவியல் சங்கம் புரோக்கைட்டு கனிமத்தை Bckஎன்ற குறியீட்டால் அடையாளப்படுத்துகிறது.  

## கண்டுபிடிப்பு
அமெரிக்காவின் கொலராடோ மாநிலம் கசுட்டர் மாகாணத்திலுள்ள உள்ள குவெரிடா நகரத்தின் வெட் மலைகள், பாசிக் சுரங்கப் பகுதியில் 1962 ஆம் ஆண்டு புரோக்கைட்டு முதன்முதலில் கண்டுபிடிக்கப்பட்டு விவரிக்கப்பட்டது. அமெரிக்க புவியியல் ஆய்வின் மாரிசு ஆர். புரோக்கின் நினைவாகப் புரோக்கைட்டு எனப் பெயரிடப்பட்டது.  

கிரானைட்டு மற்றும் கிரானைட்டு தீப்பாறைகளில் துணை கனிமமாக புரோக்கைட்டு காணப்படுகிறது. மோனசைட்டு, பாசுட்னாசைட்டு, செனோடைம், தோரைட்டு, சிர்கான், அபாடைட்டு, உரூட்டைல் ​​மற்றும் ஏமடைட்டு ஆகிய கனிமங்களுடன் சேர்ந்து புரோக்கைட்டு காணப்படுகிறது.
# புளூலைட்டு



**புளூலைட்டு** (*Fluellite*) என்பது Al<sub>2</sub>(PO<sub>4</sub>)F<sub>2</sub>(OH)•7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரெஞ்சு மொழியில் அலுமினியத்தின் புளுலேட்டு என்ற சொல்லில் இருந்து புளுலைட்டு என்ற பெயர் சூட்டப்பட்டது.  

பன்னாட்டு கனிமவியல் சங்கம் புளுலைட்டு கனிமத்தை Fllஎன்ற குறியீட்டால் அடையாளப்படுத்துகிறது.  

முதன்முதலில் 1824 ஆம் ஆண்டு இங்கிலாந்தின் கார்ன்வால் மாகாணம், செயிண்ட் ஆசுட்டெல் மாவட்டம், செயிண்ட் சுடீபன்-இன்-பிரானல் கிராமத்தில் உள்ள சுடென்னா குவின் சுரங்கத்தில் கண்டுபிடிக்கப்பட்டு விவரிக்கப்பட்டது.  

புளுலைட்டு கனிமம், சிக்கலான கிரானைட்டு தீப்பாறைகளில் காணப்படும் ஓர் அரிய இரண்டாம் நிலை கனிமமாகும். அங்கு இது முந்தைய பாசுப்பேட்டு தாதுக்களின் வானிலை மாற்றத்தால் உருவாகிறது. புளோர் அபட்டைட்டு , வேவ்லைட்டு, பாசுபோசைடரைட்டு, சிட்ரெங்கைட்டு, ஆல்டர்மானைட்டு, ககோக்சனைட்டு, வேரிசைட்டு, டர்க்கைசு, புளோரைட்டு மற்றும் குவார்ட்சு ஆகிய கனிமங்களுடன் இணைந்து காணப்படுகிறது.
# ஜல்பைகுரி சட்டமன்றத் தொகுதி


**ஜல்பைகுரி சட்டமன்றத் தொகுதி** (Jalpaiguri Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. இது ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அனுபம் சென் | இந்திய தேசிய காங்கிரசு |  |
| 1972 |  |  |  |
| 1977 | நிர்மல் குமார் போசு | அனைத்திந்திய பார்வார்டு பிளாக்கு |  |
| 1982 |  |  |  |
| 1987 |  |  |  |
| 1991 | அனுபம் சென் | இந்திய தேசிய காங்கிரசு |  |
| 1996 |  |  |  |
| 2001 | கோவிந்த ராய் | அனைத்திந்திய பார்வார்டு பிளாக்கு |  |
| 2006 | தேபே பிரசாத் ராய் | இந்திய தேசிய காங்கிரசு |  |
| 2011 | சுக்பிலாஸ் பர்மா |  |  |
| 2016 |  |  |  |
| 2021 | பிரதீப் குமார் பர்மா | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021